Corsaren, 1841-02-19
Tankejagt efter Stavelsen "isk". Dersom jeg skal dømme efter mine Tilbøieligheder, saa nedstammer jeg fra store Folk; thi jeg har accurat de Affecter som disse. Saaledes holder jeg usigelig af Jagt; men, saasom jeg er slet og ret Student, kan jeg herken kjøre eller ride paa Jagt, ja end ikke engang gaae; thi jeg har intet Revier og ingen Jagtrettighed. Jmidlertid - jage maa jeg, om det saa skal være efter, jeg veed ikke hvad, og i Mangel af Andet gav jeg mig saaledes for et Par Dage siden til at anstille en Jagt efter en Stavelse. Denne Jagt har det Gode ved sig, at den ikke koster Meget, ikke skader Nogen, ikke bortdrager mit Sind længe fra alvorligere og nyttigere Ting, og jeg skammer mig derfor ikke ved, her at frembære dens Udbytte. Det var Stavelsen 'isk', som Jagten gjaldt, og jeg maa da først og fremmest bemærke, at denne Stavelse er temmelig vanskelig at træffe, fordi den ligesom adskillige Mineralier aldrig findes reen, men stedse er bunden af og blandet med andre Stavelser eller Bogstaver. Den første Forening, hvori vi saaledes træffe den, er Disk. Dette Ord betyder blandt Mere: en Skranke, over hvilken Kjøber og Sælger vexelviis narre hinanden. Sommetider er det kun den Ene af dem, der bliver narret, undertiden narres slet Jngen; men det sidste Tilfælde hører til Undtagelserne. Vi fortsætte Jagten og træffe 'isk' i Fisk. Det er sjeldent, at man paa en Jagt fanger en Fisk, men, siden man har seet, hvilke mærkelige Ting der kunne fanges paa en Vildsvinejagt, vil vor Fangst ikke forekomme Nogen saa besynderlig. Fisk betyder forresten et Dyr, som formedelst sin Smag og andre Egenskaber er vel anseet ogsaa ved Hofferne. Man siger og En: Han er saa dum som en Fisk. Det næste Ord er Visk. Som enkelt Ord er dette ikke videre mærkeligt; men sammensat. med 'er" danner det Visker (en), som i visse Tilfælde er eensbetydende med Ordet Næse, og hvorved Tanken ved en Jdecassociation henledes paa Skattebevilling, Skattebevillingsret og Skattebevillingspetitioner. - Der fortælles, at Vedkommende vil give (hvis han ikke allerede har givet) Vedkommende en Visker, fordi han har skrevet Stykket i 'Kjøbenhavnsposten'. Mere blandet findes Stavelsen, 'isk' i Pidsk. J de gode gamle Dage, da man ingen Villie havde og ikke kjendte til Frihed, gik man med Pidsk i Nakken. For at bringe de gode, gamle Dage tilbage, bliver Pidsken nu ofte bragt paa Nakken af Folk; men uden det forønskede Resultat. - Figurlig bruges Pidsk i Talemaaden: Han havde en lille Pidsk o: han havde drukket for Meget. Har En drukket saa meget, at han vil tænde sin Cigar ved et Lampeglas, saa siger man, at han havde en stærk Pidsk. Dette er meget usømmeligt. - J daglig Tale betyder Pidsk, som bekjendt, en Indretning til at slaae med, og findes sammensat i: Kanepidsk. Derved ledes Tanken hen paa Kanetoure til 800 Rbd. Blødere udtalt lyder Pidsk som bidsk. Bidsk er 'der blaue zarte Mann'. Bidskhed er forresten en Sygdom, der hos Mange kommer af for stor Gage og kun kan helbredes ved smal Kost. Apropos! Smal Kost - der siges, at mange Copister skulle sættes paa smal Kost, for at Andre kunne faae den desto bredere eller, om man vil, federe. "Det er saa Verdens Gang, sagde Landsfaderen, og tog strax Bathseba tilægte." Man skulde ikke troe det; men det er dog sandt: Den, som er bidsk imod Nogle, er ofte smidsk imod Andre. "Hvem var det, De der bed?" spørges undertiden af disse 'Andre'. - "Aa, Deres Excellence (eller Deres Høihed, eller Deres Majestæt)", svares da,det var En, der ikke talte med den tilbørlige dybe Ærbødighed om Dem, hvem jeg elsker over Alt, for hvem jeg vilde opoffre mit Liv. . . . -Tak! min gode og troe Tjener!" - Man er iøvrigt ogsaa smidsk, naar man kryber for de liberale Partihøvdinge for at faae Lov til selv at blive kaldt Liberal. Med denne Titel følger da i Almindelighed Tilladelse til at være bidsk imod dem, der ikke ere Liberale. Endmere blandet, næsten ukjendelig, er 'isk' i polidsk. At være polidsk er en af de nødvendigste Egenskaber for at gjøre Lykke paa visse Steder. Naar man er rigtig polidsk, existerer man slet ikke selv; man lever kun i Andre. Denne Kakkelovn er jo grøn, synes mig." Ja, den er ogsaa grøn. - "For Fanden! nei, jeg saae feil, den er jo sort." Om Forladelse, jeg tog ogsaa feil, den er virkelig ogsaa sort. Men, naar man saa har faaet, hvad man vil have, lever man op igjen som Jeg og siger: Den Nar! Han troede, at jeg virkelig meente, at Kakkelovnen var grøn. Gid han faae en Ulykke! Ogsaa den er polidsk, der, i den Tanke, at Kongen vil give en Constitution, skriver en liberal Artikel, men, naar han kommer til den modsatte Tro, skriver en servil. Der er derfor utallige Maader at være polidsk paa. Omtrent paa samme Maade som i polidsk er nisk blandet i gridsk. Jeg vil ikke tale udforligt om Gridsthed; thi mange store Mænd kunde tage mig det ilde op. Kun dette vil jeg sige, at man har opdaget den mærkelige Omstændighed, at, jo Mindre der etsteds er at tage, desto mere gridske ere Folk paa at tage det, der er, og - desto Mere tage de. Endnu træffer jeg 'isk' i Misk. Misk gjælder kun i Forbindelsen 'Misk-Mask', hvilket accurat er det Samme som de Gamles Chaos. Hele Verden er kun eet Misk Mask, vi ere Allesammen Misk-Mask, al vor Digten, al vor Tragten er Misk-Mask; men det største Misk-Mask er det, jeg her har jaget eller, som Du maaskee vil sige, jadsket sammen.